VIRKAMIESTUOMIOISTUIMEN MÄÄRÄYS (ensimmäinen jaosto)
12 päivänä joulukuuta 2012
Asia F‑117/12
AD
vastaan
Euroopan komissio
Henkilöstö – Myöhässä nostettu kanne – Tutkittavaksi ottamisen edellytysten selvä puuttuminen
Aihe: SEUT 270 artiklaan, jota sovelletaan Euratomin perustamissopimukseen sen 106 a artiklan nojalla, perustuva kanne, jossa AD vaatii virkamiestuomioistuinta kumoamaan Euroopan komission 4.11.2011 ja 23.11.2011 tekemät päätökset, joilla päätettiin olla korvaamatta hänen kumppaninsa mahdollisia paluumatkakuluja ja tunnustamatta hänen vakituiselle kumppanilleen, joka ei ole hänen aviopuolisonsa, edustuston henkilöstön asemaa, sekä velvoittamaan komission maksamaan henkisestä kärsimyksestä ja aineellisesta vahingosta vahingonkorvausta, jonka määräksi on väliaikaisesti arvioitu yksi euro.
Ratkaisu: Kanne jätetään tutkimatta, koska tutkittavaksi ottamisen edellytykset selvästi puuttuvat. Kantaja vastaa omista oikeudenkäyntikuluistaan
Tiivistelmä
1.      Henkilöstökanne – Määräaikojen ehdottomuus – Peruste, jonka tuomioistuin tutkii viran puolesta
(Henkilöstösääntöjen 90 ja 91 artikla)
1.      Henkilöstösääntöjen 90 ja 91 artiklassa valituksen tekemiselle ja kanteen nostamiselle säädetyt määräajat ovat ehdottomia prosessinedellytyksiä, eivätkä niistä voi päättää asianosaiset tai tuomari, jonka tehtäviin kuuluu vieläpä viran puolesta tarkastaa, onko niitä noudatettu.
(ks. 5 kohta)
Viittaukset:
Yhteisöjen tuomioistuin: asia C‑154/99 P, Politi v. Euroopan koulutussäätiö, 29.6.2000, 15 kohta
Ensimmäisen oikeusasteen tuomioistuin: asia T‑306/08 P, Braun-Neumann v. parlamentti, 15.1.2009, 36 kohta
Virkamiestuomioistuin: asia F‑13/09, Peláez Jimeno v. parlamentti, 12.5.2010, 18 kohta ja asia F‑107/10, AP v. yhteisöjen tuomioistuin, 17.3.2011, 5 kohta